Arkadiusz Milik

Arkadiusz Krystian Milik (sündinud 28. veebruaril 1994 Tychys) on Poola jalgpallur, kes mängib Itaalia kõrgliigaklubis Torino Juventus ja Poola jalgpallikoondises ründajana.

Ta alustas karjääri Poola kolmanda liiga klubis Rozwój Katowice. 2011. aastal liitus ta Poola kõrgliiga klubiga Zabrze Górnik. Esimesel hooajal lõi ta klubi meeskonnas Poola kõrgliigas neli ja teise hooaja esimese poolega juba seitse väravat.

2012. aasta detsembris sõlmis ta lepingu Saksamaa Bundesliga klubiga Leverkuseni Bayer. Üleminekusumma oli 2,6 miljoni eurot."Poland forward Milik makes Leverkusen move". UEFA.com. 17.12.2012. Vaadatud 4.12.2018 Milik mängis Leverkusenis vaid hooaja lõpuni, käies Bundesligas väljakul vaid kuuel korral ning veetis kaks järgmist hooaega laenul. Hooajal 2013–14 oli ta laenul teises Bundesliga klubis, Augsburgis. Sel hooajal lõi ta liigas kaks väravat. Järgmisel hooajal oli ta laenul Hollandi kõrgliiga klubis Amsterdami Ajaxis ning see hooaeg kujunes tema seni kõige edukamaks, kuid ta lõi Hollandi liigas 11 väravat ja hooaja peale kokku 23 väravat, olles mõlemas arvestuses klubi parim mängija. 2015. aasta aprillis ostis Ajax Leverkusenilt Miliki 2,8 miljoni euro eest. Hooaeg 2015–16 oli veelgi edukam, kui tal lõi liigas kokku 21 väravat. Hollandi liigas olid sel hooajal temast paremad vaid kaks mängijat.

2016. aasta augustis liitus ta Itaalia kõrgliiga klubiga Napoli. Üleminekusumma oli 35 miljoni eurot."Official: Napoli announce Milik". Football Italia. 2.8.2016. Vaadatud 4.12.2018 Klubidebüüdi tegi ta 27. augustil mängus Milani vastu ja lõi kohe kaks väravat."Milik: 'Dream Napoli debut'". Football Italia. 27.8.2016. Vaadatud 4.12.2018 Nii sel kui ka järgmisel hooajal oli ta hädas vigastustega, kuid suutis mõlemal hooajal Itaalia liigas lüüa viis väravat. Hooajal 2018–19 lõi ta Itaalia kõrgliigas 17 väravat.

2021. aasta jaanuaris läks ta Napolist 18-kuuks laenule Prantsusmaa kõrgliigaklubisse Marseille Olympique, kellega sõlmis laenulepingu lõppedes püsiva lepingu. Hooajal 2021/22 oli Milik Marseille Olympique'i suurim väravakütt, kui lõi 20 väravat, millest seitse Prantsusmaa kõrgliigas, viis Prantsusmaa karikavõistlustel ja kaheksa Euroopa karikasarjades. 2022. aasta augustis läks Milik Marseille Olympique'ist laenule Juventusesse.

Poola jalgpallikoondises tegi Milik debüüdi 12. oktoobril 2012 sõprusmängus Lõuna-Aafrika Vabariigi vastu. Esimese värava lõi ta koondise särgis 14. detsembril sõprusmängus Makedoonia vastu. 2016. aasta Euroopa meistrivõistluste esimeses alagrupimängus lõi ta värava Põhja-Iirimaa vastu. Samuti kuulus ta Poola koondisse 2018. aasta maailmameistrivõistlustel.

 Saavutused 
Napoli
Coppa Italia: 2019–20

 Viited 

 Välislingid 

Kategooria:Poola jalgpallurid
Kategooria:Leverkuseni Bayeri mängijad
Kategooria:FC Augsburgi mängijad
Kategooria:Amsterdami Ajaxi mängijad
Kategooria:SSC Napoli mängijad
Kategooria:Marseille Olympique'i jalgpallurid
Kategooria:Torino Juventuse mängijad
Kategooria:Bundesliga mängijad
Kategooria:Serie A mängijad
Kategooria:Ligue 1 mängijad
Kategooria:Sündinud 1994